**SUTARTIES SPECIALIOJI DALIS**

Nr. *30010/321824*

**AB „Energijos skirstymo operatorius“**, pagal Lietuvos Respublikos įstatymus teisėtai įregistruota ir veikianti akcinė bendrovė, juridinio asmens kodas 304151376, PVM mokėtojo kodas LT100009860612, registruotos buveinės adresas Laisvės pr. 10, LT-04215 Vilnius, Lietuvos Respublika, duomenys apie kurią kaupiami ir saugomi VĮ Registrų centras, atstovaujama (toliau – Pirkėjas), ir

**UAB Taiklu**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 304437662 registruotos buveinės adresas Ukrainiečių g. 4, LT-45234 Kaunas, Lietuvos Respublika, apie kurią duomenys kaupiami ir saugomi VĮ Registrų centras atstovaujama (toliau – Tiekėjas),

Pirkėjas ir Tiekėjas kiekvienas atskirai toliau vadinamas Šalimi, bendrai vadinami Šalimis,sudarė šią prekių pirkimo - pardavimo sutartį (toliau – Sutartis).

1. **BENDROSIOS NUOSTATOS IR SUTARTIES OBJEKTAS** 
   1. Tiekėjas įsipareigoja Sutartyje numatytomis sąlygomis perduoti **(2022-ESO-1206) Metalinės drabužių spintos** (toliau – Prekės)Pirkėjui nuosavybės teise, o Pirkėjas įsipareigoja priimti Prekes ir sumokėti už jas Tiekėjui Sutartyje nurodytomis sąlygomis ir terminais*.*
   2. Ši Sutartis sudaryta pasibaigus viešajam pirkimui, kuriame ekonomiškai naudingiausias pasiūlymas išrinktas pagal kainą.
2. **PREKIŲ KIEKIS IR KAINA** 
   1. Pagal Sutartį Pirkėjui tiekiamos Prekės, aprašytos Techninėje specifikacijoje.
   2. Preliminarus Prekių kiekis nurodytas Sutarties SD Priede Nr. 3. Prekių įsigijimui skirta lėšų suma nurodyta Sutarties SD 2.3. punkte negali būti viršijama Sutarties galiojimo laikotarpiu, jei Pirkimo sąlygose nenumatyta kitaip.
   3. Bendra Sutarties kaina yra *62 920,00* EUR (*šešiasdešimt du tūkstančiai devyni šimtai dvidešimt* eurų *00* euro ct), įskaitant PVM. Bendrą Sutarties kainą sudaro:
      1. Prekių kaina – *52 000,00* EUR (*penkiasdešimt du tūkstančiai* eurų *00* euro ct), neįskaitant PVM;
      2. Pridėtinės vertės mokestis (PVM) – *21 %* – *10 920,00* EUR (*dešimt tūkstančių devyni šimtai dvidešimt* eurų *00* euro ct).
   4. Prekės perkamos, nustatant maksimalią jų įsigijimui skirtų lėšų sumą, nurodytą Sutarties SD 2.3 punkte. Preliminarus Prekių kiekis nurodytas Sutarties SD Priede Nr. 3. Prekės perkamos pagal Pirkėjo poreikį, neviršijant Sutartyje nurodytos Prekių kainos. Pirkėjas neįsipareigoja nupirkti viso nurodyto preliminaraus Prekių kiekio ar bet kokios jų dalies, taip pat Pirkėjas neįsipareigoja išpirkti Prekių visai Sutarties kainai ar bet kokiai jos daliai.
   5. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika (toliau – Metodika), taikomas kainos apskaičiavimo būdas: fiksuotas įkainis.
   6. Prekės perkamos pagal fiksuotus įkainius, užfiksuotus Sutarties Priede Nr. 3.Pirkėjas neįsipareigoja išpirkti viso Prekių kiekio ar bet kurios dalies, išskyrus jei Techninėje specifikacijoje numatytas minimalus Prekių kiekis.
   7. Prekių įkainiai Sutarties galiojimo laikotarpiu nekeičiami, išskyrus atvejus, jei įkainiai mažinami arba keičiami Sutarties Priede Nr. 4 nustatyta tvarka.
   8. Įkainiai gali būti mažinami bet kuriuo Sutarties galiojimo metu rašytiniu Šalių susitarimu dėl pasikeitusių rinkos kainų ar dėl racionalaus lėšų naudojimo. Tokiu atveju keitimą inicijavusi Šalis raštu informuoja kitą Šalį dėl įkainių mažinimo, Šalys susitaria dėl mažinimo dydžio ir pasirašo susitarimą su perskaičiuotais įkainiais. Gali būti mažinamas vienas Sutarties įkainis, keli ar visi įkainiai, proporcingai sumažinant bendrą Sutarties kainą.
   9. Laikantis racionalaus lėšų naudojimo tikslo, Pirkėjas turi teisę inicijuoti įkainių / kainos mažinimą, jei Sutarties trukmė yra 12 (dvylika) ar daugiau mėnesių ir Pirkėjas nustato, kad Prekių įkainiai yra nekonkurencingi ir neatitinka rinkos sąlygų.
   10. Kilus įtarimams, kad Tiekėjo pasiūlyti Prekių įkainiai / kaina (bent vienas) yra nekonkurencingi ir neatitinkantys rinkos kainų, Pirkėjas turi teisę, praėjus ne mažiau kaip 6 (šešiems) mėnesiams nuo Sutarties įsigaliojimo, apklausti kitus rinkos dalyvius (ne mažiau kaip du rinkos dalyvius pasiūlo Tiekėjas ir ne mažiau kaip du pasiūlo Pirkėjas) ar (ir) patikrinti viešai prieinamą informaciją (ne mažiau kaip du rinkos dalyvius pasiūlo Tiekėjas ir ne mažiau kaip du – siūlo Pirkėjas), išskyrus atvejus, jei rinkoje nėra keturių ar daugiau rinkos dalyvių, tokiu atveju apklausiami visi esantys rinkos dalyviai. Jei atlikus rinkos dalyvių apklausą paaiškėja, kad bent vienas pasiūlytas įkainis / kaina yra daugiau kaip 20 % (dvidešimt procentų) didesnis nei Pirkėjo apklaustų rinkos dalyvių įkainių vidurkis dėl perkamų Prekių, Pirkėjas turi teisę pasiūlyti Tiekėjui įkainių / kainos mažinimą. Jei Tiekėjas nesutinka mažinti įkainių / kainos tokiu būdu, kad Sutarties įkainiai / kaina nesiskirtų nuo apklaustų rinkos dalyvių įkainių / kainos vidurkio daugiau nei 10 % (dešimt procentų), Pirkėjas turi teisę nutraukti Sutartį vienašališkai ir vykdyti naują viešąjį pirkimą. Tokiu atveju reikalavimas atlyginti nuostolius, mokėti kompensacijas ar baudas už Sutarties nutraukimą ar atsisakymą sumažinti įkainius / kainą, Šalims netaikomos. Mažinant įkainius, Bendra Sutarties kainanekeičiama*.*
3. **APMOKĖJIMO TVARKA**
   1. Pirkėjas sumoka Tiekėjui per 30 (trisdešimt) Dienų nuo Sąskaitos gavimo dienos. Tiekėjas turi teisę pateikti Sąskaitą apmokėjimui tik po faktinio Prekių perdavimo, Šalims pasirašius Aktą, jei Techninėje specifikacijoje nenumatyta kitaip.
   2. Detali apmokėjimo tvarka nurodyta Techninėje specifikacijoje.
4. **PREKIŲ KOKYBĖ** 
   1. Prekių kokybė turi atitikti Pirkimo objektui keliamus reikalavimus ir standartus, nurodytus Pirkimo sąlygose bei teisės aktuose, reglamentuojančiuose tokio pobūdžio Prekių tiekimą. Garantiniai terminai, įskaitant garantinį aptarnavimą Tiekėjo lėšomis, jų trukmė ir sąlygos nurodyti Techninėje specifikacijoje.
   2. Tiekėjas užtikrina pašalinimo pagrindų, nurodytų Pirkimo sąlygose, nebuvimą visą Sutarties galiojimo laikotarpį.
   3. Bendradarbiavimas tarp Šalių vyksta, įskaitant teiktinus pagal Techninę specifikaciją dokumentus, informaciją, konsultacijas, mokymus, tik lietuvių kalba, jei Techninėje specifikacijoje nenurodyta kitaip.
   4. Prekių trūkumai suprantami kaip jie apibrėžti Sutarties BD 1.15 punkte.
   5. Prekių trūkumai šalinami Tiekėjo sąskaita, Techninėje specifikacijoje bei Sutartyje nustatyta tvarka ir terminais. Netesybos už trūkumų nepašalinimą nustatytu terminu taikomos po Prekių perdavimo, Šalims pasirašius Aktą, ir Prekių garantinio termino galiojimo metu. Iki Prekės perdavimo – Akto pasirašymo (pvz. testavimo metu), nustačius trūkumus, jie šalinami Tiekėjo lėšomis per Techninėje specifikacijoje nustatytą terminą, Tiekėjui vėluojant, netesybos netaikomos, tačiau tokiu atveju netesybos taikomos už vėlavimą Sutartyje nustatytu terminu perduoti / įdiegti / pristatyti kokybišką Prekę, atitinkančią visus Pirkimo sąlygų reikalavimus.
   6. Jei vykdant Sutartį, po abipusio Akto pasirašymo, paaiškėja trūkumai, kurių pašalinimui terminai nenustatyti, Tiekėjas savo sąskaita pašalina tokius trūkumus per 10 (dešimt) dienų nuo Pirkėjo pranešimo apie trūkumus, o jų neištaisęs per šiame punkte nustatytą terminą, moka Pirkėjui 0,05 procentų nuo trūkumų turinčių Prekių kainos dydžio delspinigius už kiekvieną uždelstą dieną.
   7. Už nustatytų trūkumų nepašalinimą per Sutarties SD 4.5. punkte nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo trūkumų turinčių Prekių kainos dydžio delspinigius už kiekvieną uždelstą dieną, tačiau bet kokiu atveju ne mažiau kaip 100,00 EUR (šimtas eurų 00 ct) už vieną vėlavimo laikotarpį.
5. **TIEKĖJO TEISĖ PASITELKTI ASMENIS**
   1. Sutarties vykdymui pasitelkti specialistai, kurių kvalifikacija buvo remtasi Pirkimo metu: NE.
   2. Tiekėjo pasitelkti ūkio subjektai: NE.
   3. Kai Tiekėjas Pirkimo procedūrų metu atitikčiai Pirkimo sąlygose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Tiekėjas ir ūkio subjektai, kurių pajėgumais Tiekėjas rėmėsi, prisiima solidarią atsakomybę už Sutarties įvykdymą.
   4. Tiekėjas Sutarčiai vykdyti turi teisę pasitelkti Subtiekėjus tik tai Sutarties daliai, kurią nurodė Pasiūlyme. Sutarties vykdymui pasitelkti Subtiekėjai ir (ar) nurodyta subtiekimui perduodama sutartinių įsipareigojimų dalis: NE.
6. **PREKIŲ PRISTATYMO TERMINAI IR PERDAVIMO - PRIĖMIMO TVARKA**
   1. Prekių tiekimo tvarka ir vieta nurodyta Sutartyje ir Techninėje specifikacijoje*.*
   2. Sutartinių įsipareigojimų, įskaitant Prekių tiekimą, vykdymo terminai nurodyti Techninės specifikacijos 6 dalyje.
   3. Už vėlavimą pristatyti Pirkimo sąlygas atitinkančias Prekes per Sutarties SD 6.1.- 6.2. punktuose nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo vėluojamų pristatyti Prekių kainos dydžio delspinigius už kiekvieną uždelstą dieną, tačiau bet kokiu atveju ne mažiau kaip 100,00 EUR (šimtas eurų 00 ct) už vieną vėlavimo laikotarpį.
7. **SUTARTIES PASIRAŠYMAS, ĮSIGALIOJIMAS IR GALIOJIMAS**
   1. Sutartis pasirašoma kvalifikuotais elektroniniais Šalių parašais.
   2. Sutartis įsigalioja nuo jos abipusio pasirašymo dienos. Prekių tiekimo terminas yra 36 (trisdešimt šeši) mėnesiai nuo Sutarties įsigaliojimo dienos. Maksimalus Sutarties galiojimo terminas yra 38 (trisdešimt aštuoni) mėnesiai, t. y. 36 (trisdešimt šeši) mėnesiai Prekių tiekimo laikotarpis ir 2 (du) mėnesiai galutiniam atsiskaitymui tarp Šalių už tinkamai patiektas Prekes ir pritaikytas sankcijas.
   3. Jei Sutarties galiojimo laikotarpiu yra išperkama Prekių už Sutarties SD 2.3. punkte nurodytą bendrą Sutarties kainą Sutartis nustoja galioti nuo Prekių išpirkimo bendrai Sutarties kainai, Šalims galutinai atsiskaičius už faktiškai perduotas Prekes ir priskaičiuotas netesybas/nuostolius. Pirkėjas apie Prekių išpirkimą praneša Tiekėjui raštu, o Tiekėjas pateikia paskutinę pagal Sutartį Sąskaitą, atskiras susitarimas dėl Sutarties nutraukimo nepasirašomas.
8. **KITOS SĄLYGOS**
   1. Tiekėjas, tinkamai įvykdęs savo sutartinius įsipareigojimus ir nesuėjus numatytam atsiskaitymo su juo terminui, turi teisę kreiptis į Pirkėją dėl paskolos, kurios suma neviršytų jam mokėtino atlyginimo, atskaičius už paskolą mokėtinų palūkanų, jei priskaityta – delspinigių ir baudų, suteikimo.
   2. Pirkėjas, suteikęs Tiekėjui Sutarties SD 8.1. punkte nurodytą paskolą, turi teisę atlikti vienašališką grąžintinos paskolos sumos įskaitymą į pagal Sutarties SD nustatytą Tiekėjui mokėtiną atlyginimą, t. y. sumažinti Tiekėjui mokėtiną atlyginimą Tiekėjo grąžintinos paskolos sumos dydžiu. Apie tai Pirkėjas raštu informuoja Tiekėją.
   3. Sutarties SD 8.1. punkte nurodytos paskolos suteikimas reiškia ne Pirkėjo pareigą, o teisę, kurios įgyvendinimas priklauso išimtinai nuo jo diskrecijos bei Tiekėjo patikimumo ir finansinės padėties, Pirkėjo galimybių suteikti atitinkamą paskolą. Pirkėjo atsisakymas suteikti paskolą negali būti ginčo dalykas ir negali būti skundžiamas. Paskola negali būt suteikta, jei Tiekėjas pasinaudojo faktoringo teise arba vėluoja vykdyti sutartinius įsipareigojimus.
9. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai:
      1. Priedas Nr. 1. – Kontaktiniai adresai pranešimams siųsti ir asmenys, atsakingi už Sutarties vykdymą 1 lapas;
      2. Priedas Nr. 2. – Techninė specifikacija;
      3. Priedas Nr. 3. – Pirkimo objekto pavadinimas, kiekis, įkainiai;
      4. Priedas Nr. 4. – Įkainio perskaičiavimas;
10. **ŠALIŲ REKVIZITAI**

|  |  |
| --- | --- |
| **Tiekėjas**  **Pavadinimas UAB TAIKLU**  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(pareigos, vardas, pavardė, parašas)* | **Pirkėjas**  **AB „Energijos skirstymo operatorius“**  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(pareigos, vardas, pavardė, parašas)* |